включва граница между осветената и тъмната зона (вж. фигура 1), която дава възможност за правилното регулиране на предния фар за фотометричните измервания и за регулирането на фара на превозното средство.
 Границата между осветената и тъмната зона трябва да бъде:
 а)
 за светлини за дясно движение:
 i)
 права „хоризонтална част“ в посока наляво;
 ii)
 издигната част „коляно — рамо“ в посока надясно;
 б)
 за светлини за ляво движение:
 i)
 права „хоризонтална част“ в посока надясно;
 ii)
 издигната част „коляно — рамо“ в посока наляво.
 Във всички случаи частта „коляно — рамо“ трябва да има рязко отчетлив край.
 6.2.2.
 Предният фар трябва да бъде визуално регулиран посредством границата между осветената и тъмната зона (вж. фигура 1), както следва:
 6.2.2.1.
 за вертикална корекция: хоризонталната част на границата между осветената и тъмната зона се премества в посока нагоре, като се започва под линията В, и се регулира в нормалното си положение един процент (25 cm) под линията H-H;
 Фигура 1
 Забележка: Мащабите са различни за вертикалните и хоризонталните линии.
 6.2.2.2.
 за хоризонтална корекция: частта „коляно — рамо“ на границата между осветената и тъмната зона се премества:
 за дясно движение — от дясно наляво и след преместването си се позиционира хоризонтално, така че:
 а)
 над линията 0,2° D нейното „рамо“ не излиза отвъд линията А наляво;
 б)
 върху линията 0,2° D или по-долу нейното „рамо“ трябва да пресича линията А; и
 в)
 върхът на „коляното“ трябва да бъде основно върху линията V-V;
 или
 за ляво движение — от ляво надясно и след преместването си се позиционира хоризонтално, така че:
 а)
 над линията 0,2° D нейното „рамо“ не излиза отвъд линията А надясно;
 б)
 върху линията 0,2° D или по-долу нейното „рамо“ трябва да пресича линията А; и
 в)
 върхът на „коляното“ трябва да бъде основно върху линията V-V;
 6.2.2.3.
 Когато регулираният по този начин преден фар не отговаря на изискванията, посочени в точки 6.2.5—6.2.7 и точка 6.3, регулировката на предния фар може да се промени, при условие че оста на снопа не се измества:
 хоризонтално от линия А с повече от:
 а)
 0,5° наляво или 0,75° надясно — за дясно движение; или
 б)
 0,5° надясно или 0,75° наляво — за ляво движение; и
 вертикално не повече от 0,25° нагоре или надолу от линия В.
 6.2.2.4.
 Ако обаче след няколко опита за вертикална корекция в границите на допустимите отклонения, описани в точка 6.2.2.3 по-горе, не се постигне изискваното положение, се прилага измервателният метод от приложение 9, точки 2 и 3, за да се изпита съответствието с изискваното минимално качество на границата между осветената и тъмната зона и да се извърши вертикална и хоризонтална корекция на светлинния сноп.
 6.2.3.
 Когато предният фар е така регулиран и ако неговото одобрение се иска само за къса светлина (8), той трябва да съответства само на изискванията, посочени в точки 6.2.4—6.2.6 по-долу; ако е предназначен да осигурява както къса светлина, така и дълга светлина, той трябва да съответства на изискванията, посочени в точки 6.2.4—6.2.6 и точка 6.3.
 6.2.4.
 Създаваното върху екрана осветяване от късата светлина трябва да отговаря на следните изисквания:
